b'\n_START_ARTICLE_\nReligija u Kazahstanu\n_START_PARAGRAPH_\nReligija u Kazahstanu je va\xc5\xbean dio kazahstanskoga dru\xc5\xa1tva. Ve\xc4\x87ina stanovnika Kazahstana tradicionalno su suniti \xc5\xa1kole hanefijskoga mezheba, uklju\xc4\x8duju\xc4\x87i etni\xc4\x8dke Kazake, koji \xc4\x8dine oko 63,6% stanovni\xc5\xa1tva, kao i etni\xc4\x8dke Uzbeke, Ujgure i Tatare. Manje od 1% dio stanovni\xc5\xa1tva su \xc5\xa1ijiti i pripadnici \xc5\xa1kole \xc5\xa1afijskoga mezheba (prvenstveno \xc4\x8ce\xc4\x8deni). Postoji ukupno 2300 d\xc5\xbeamija, sve su povezane s "duhovnim Udru\xc5\xbeenjem muslimana Kazahstana", pod vodstvom vrhovnog muftije. Kurban-bajram priznat je kao nacionalni blagdan. _NEWLINE_Manje od 25% stanovni\xc5\xa1tva Kazahstana \xc4\x8dine pripadnici Ruske pravoslavne crkve, tradicionalno uklju\xc4\x8duju\xc4\x87i etni\xc4\x8dke Ruse, Ukrajince i Bjeloruse. Druge kr\xc5\xa1\xc4\x87anske skupine uklju\xc4\x8duju rimokatolike, protestante (baptisti, prezbiterijanci luterani, pentekostalci, metodisti, menoniti i adventisti), Jehovine svjedoke i mormone. Ima ukupno 265 pravoslavnih crkvi, 93 rimokatoli\xc4\x8dke crkve i 543 protestantskih crkvi i molitvenih ku\xc4\x87a. Bo\xc5\xbei\xc4\x87, prema julijanskom kalendaru, priznaje se kao nacionalni blagdan u Kazahstanu._NEWLINE_Ostale vjerske registrirane skupine uklju\xc4\x8duju \xc5\xbdidove, Bah\xc3\xa1\'\xc3\xad vjere, hinduizam, budizam, scijentolo\xc5\xa1ke crkve i Crkvu ujedinjenja._NEWLINE_Zemlja je multietni\xc4\x8dka, s dugom tradicijom tolerancije i sekularizma. Sovjetsko je doba promicalo ateizam. Od neovisnosti, broj d\xc5\xbeamija i crkvi uvelike je porastao. Me\xc4\x91utim, stanovni\xc5\xa1tvo je ponekad oprezno prema manjinskim vjerskim skupinama i skupinama koje propovijedaju. Najbolje su prihva\xc4\x87ene tradicionalne vjere - islam, rusko pravoslavlje, katoli\xc4\x8danstvo i judaizam.'